Balló László: Melchior Hefele bútorművészete Szombathelyen
6155600142
9786155600142
214 x 300 x 16
Szülőföld Könyvkiadó, 2015.
"Hefele Menyhértnek, a tiroli születésű osztrák építőművésznek Szombathely városa építéstörténetében főszerep jutott: olyan vallási, kulturális, oktatási és polgári városközpontot teremthetett a 18. század végén, amely mindörökre meg fogja határozni e város arculatát. A híres építőművész érdemei szerint kapta a sorstól és megrendelőjétől, Szily János püspöktől ezt a lehetőséget: addig életművével bizonyította alkalmasságát a nagy feladatra: a legújabb művészet meghonosítására magyar földön. Az építőművészetben Európa-szerte elismert Hefele személyében a város fejlődéstörténetének legrangosabb polihisztora állt e teremtő munkának élére.
Hefele sokoldalú tudásának, tehetségének ezidáig ismeretlen területeit tárja fel ez a szép album: megismerkedhetünk Hefele belsőépítészeti és bútortervezői munkásságával, amelyet a szerző korabeli enteriőrök elemzésével, illetve sokéves szívós kutatómunkája eredményeképpen előkerült eredeti bútorok dokumentálásával mutat be. E rendkívül gazdag emlékanyag feltárása útján a szerző az évszázadok során szétszóródott bútorokat e kötet keretei teremtette képzetes palotában ismét összerendezi. (...)
(...) Ajánlom e csodálato albumot mindenkinek, aki fogékony a lakberendezés történetének szépségeire, egy művészet keletkezéstörténetének titkaira. E köny varázslatába merülve ünnepeljük együtt mindannyian Hefejel Menyhért születésének háromszázadik évfordulóját." (Farkas Csaba, Szülőföld Könyvkiadó)
Szombathelyi történet